Cuneiform Tablet Kt 94/k 1136 (AKT 6a 74)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-šùr a-šùr-ma-lik DUMU lu-zi-na ù i-ku-pí-a qí-bi-ma um-ma ší-ša-ra ù IŠTAR-lá-ma-sí-ma i-na 2 GÚ 10 ma-na KÙ.BABBAR ša šu-bé-lim en-na-sú-in a-nu-li ù kà-ku-a MAŠKIM i-na kà-ni-iš a-na na-ru-qí-kà ú ma-la a-bu-kà i-ší-ma-tí-šu il₅-pu-tù-kà-ma ta-mì-ig-ra-ni 2 GÚ 10 ma-na KÙ.BABBAR ṣa-ru-pá-am i-na a-lim{ki} ša-qá-lá-am qá-bi-a-tí-ni ša-du-a-tám ni-is-ḫa-tim ša-lim-a-šùr ù-ma-lá ù KÙ.BABBAR a-šu-mì ša-lim-a-šùr GÁN-lam₅ e-tí-iq i-na KÙ.BABBAR a-nim 37.5 ma-na KÙ.BABBAR pí-lá-aḫ-IŠTAR DUMU ú-zu-a ub-lam 20 ma-na KÙ.BABBAR ḫi-na-a ub-lam 3 ma-na KÙ.BABBAR ku-zi-zi-a ub-lam 4 ma-na KÙ.BABBAR a-du-da ub-lam ší-tí KÙ.BABBAR 58.5 ma-na KÙ.BABBAR ṣa-ru-pu-um a-na i-ku-pí-a qí-bi-ma KÙ.BABBAR lu-ṣa-ri-ip-ma i-na a-ba-an DAM.GÀR-ri-im lu-sà-ni-iq-ma li-ik-nu-uk-ma li-dí-na-kum ù ší-bi šu-ku-šu-um ki-ma a-šu-mì ša-lim-a-šùr GÁN-lam KÙ.BABBAR e-tí-qá-ni ša-du-a-tám ú ni-is-ḫa-tim šál-ma-a-šùr lu-ma-li ù šu-ku-bu-um lá ke-nu-um mì-ma KÙ.BABBAR il₅-qé-ú lu-ta-e-er ma-lá dí-in a-lim{ki} ú ra-bi₄-ṣú-tim ú-ku-us